Петко Р. Славейков
Спомняне

chitanka.info

Жалост ме е залюляла

на живот от първий час;

над люлка ми майка пяла

тъжна песен с жален глас:

— Клето чедо! Веч баща ти

в хладни гробни тъмнини —

нож душмански го пропрати;

ти си роб от пелени.

Но порасвай и препасвай

остра сабя на бедра

и войвода за свобода

да та видя и умра!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.